עבודה מסכמת

גישות ואסכולות במדעי המדינה

24/10/2019

נדב תורג'מן

1. דונו בקצרה בהבדלים בין המונח גלובליזציה, תופעת הגלובליזציה והמשגת הגלובליזציה.

**בכדי לענות על שאלה זו , יש להבין את ההבדל בין מילה , מושג ותופעה .**

* מילים (Term)
* מושגים (קונספט)- המשמעות של המילה.
* תופעות- כל המתקיים בעולמנו.

**המושג גלובליזציה -**  נגזר מן המילה הלטינית  - גלובוס, כדור, מונח המשמש לציון כדור הארץ .

**הגדרת הגלובליזציה** – תהליכים כלל עולמיים בין מדינות, חברות ויחידים המתארים יכולת תנועה/מעבר/ניעות הולכת וגדלה של סחורות, שירותים, מידע, רעיונות ובני אדם במהירות/ בתדירות גבוהה ובקלות יחסית/ בנפח הולך וגדל . העולם נתפס כ"כפר גלובלי" והדבר משפיע על תחומי חיים רבים: חברה וכלכלה, תרבות ולאומיות, משפט ויחסים בין מדינות.

**\* אין הגדרה מוסכמת ולא בטוח שניתן להגיעה להגדרה מוסכמת .**

**תופעת הגלובליזציה** - היא תופעה רחבת היקף החובקת את רוב תחומי החיים בעולם המודרני, והשפעותיה מרחיקות לכת , אעמוד על חלק מהם על מנת לתאר את התופעה במעט:

* חברה וכלכלה: תהליכי גלובליזציה יוצרים תנועה של הון כלכלי וסחורות, הם מאפשרים ומעודדים היווצרותם של גופים כלכליים כלל עולמיים ,של תאגידי ענק ושל חברות רב לאומיות כמו : גוגל ,אמזון ואפילו קבוצת כדורגל כמו ריאל מדריד . אחד מביטוי הגלובליזציה היא תופעת ההגירה . תופעה זו נובעת מן הרצון של אנשים לשפר את איכות חייהם, לחפש אפשרויות חדשות לרווחה כלכלית ופרנסה, ומאידך הגירה זו נותנת מענה לירידה משמעותית בילודה במדינות המערביות . יש שיטענו כי הגלובליזציה מביאה לכדי ניצול של בני אדם ופגיעה קשה בזכויותיהם . תהליכים אלו משפיעים על ההרכב הדמוגרפי במדינות שונות ועל מבנה שוק העבודה במדינה. חשוב לציין תרומתה המכרעת של כלכלת השוק הגלובלית לצמצום הפערים בין האומות העשירות למדינות המתפתחות וליצירתו של מעמד בינוני עולמי הולך ומתרחב, ולהקטנת העוני הכללי בעולם.
* מנהגים ותרבות: גלובליזציה מביאה לתופעה של התקרבות בין תרבויות ואף יצירת דמיון תרבותי, וזאת על ידי זמינות האינטרנט ואמצעי התקשורת . העולם הופך ל"כפר גלובלי" החולק תרבות משותפת, שפה משותפת ואפילו מטבעות וירטואליים משותפים. מנגד, רבים רואים בתהליכים אלו פגיעה בייחודיות התרבותית או ביכולת של קבוצות או עמים לשמר או לחזק תרבות מקומית. רידוד מסורות ומנהגים מתוך רצון להיות חלק מהזרם .
* מסחר בינלאומי: גלובליזציה מעודדת היווצרות של גופים בינלאומיים כלכליים ואחרים ומעצימה את כוחם - גם אל מול ממשלות ומדינות. דבר המקל על המסחר ושיתופי הפעולה בין מדינות . מן העבר השני, גופים בינלאומיים אלו הינם בעלי כוח רב והם יכולים להשפיע על מדיניות ממשלה, לעתים בניגוד לאינטרסים של האזרחים. הטוענים כנגדה יטענו לניצול המדינות החלשות על ידי תאגידי ענק , מושגים כמו עבדות חוזרים ללקסיקון בעת הזו.
* נורמות וערכים: גלובליזציה מחייבת ומעודדת יצירה של נורמות חוקיות ומשפטיות בין מדינות ובין פרטים במדינות השונות. חוקים אלו נדרשים להסדרת היחסים הכלכליים והביטחוניים בין המדינות השונות ולצורך גישור על מחלוקות בינלאומיות. יחד עם זאת, משפט בינלאומי יכול לפגוע בריבונותה של המדינה ושל השלטון בה שכן המדינה והאזרחים בה הופכים כפופים לחוקים שלא נקבעו ע"י מדינתו אלא על די ארגוני גג.
* תפיסת מדינת הלאום: יש הטוענים שתהליכי גלובליזציה מחלישים את מדינת הלאום, פוגעים בלכידות ובסולידאריות החברתית בתוך המדינה ומחלישים את הזהות הלאומית. מנגד, יש הרואים את השפעת הגלובליזציה בכך שהיא מדגישה את חשיבותה של מדינת הלאום בכל הקשור בשימור התרבות המקומית, בהגנה על האינטרסים המשותפים של האזרחים, ובהגברת כוחה של המדינה כמייצגת את העם.

**סיכום** : **המילה** גלובליזציה מייצגת את המונח "עולמית " מנגד ,**ההגדרה** רחבת היקף ולא מוסכמת על כולם אבל ניתן להגיע להגדרה שאותה הצגתי . **התופעה נבדלת מן המילה וההגדרה בכך שכולם חווים אותה .**  משפיעה על כל אחד ואחד מאיתנו גם אם הוא מתומכי הגלובליזציה או ממתנגדיה. בכל פרט בחיינו, מהמזון ,בגדים , בחירותינו בחיים ועד מלחמות בין מדינות . מי אשר בוחר לא לקחת חלק משלם על כך מחיר יקר .

1. הציגו בקצרה את היצירה שבחרתם לנתח, ונמקו מדוע בחרתם בה.

**בחרתי בספרו של נדב אייל (2018), עורך חדשות החוץ של חדשות 10 , "המרד נגד הגלובליזציה" . הספר עוסק בסדר העולמי החדש בו אנשים באשר הם, חשים שזהותם, פרנסתם וביטחונם מאוימים, מתנערים מן המערכת הכלכלית והפוליטית שהתעצבה בעולם מאז מלחמת העולם השנייה. אייל (2018) סוקר בספרו את ביטויי המרד החל מניצחונו של דונלד טראמפ בבחירות, דרך הטרור האסלאמי משבר הפליטים העולמי בעיות ילודה באירופה, הברקזיט הבריטי ומסיים בהיבטים הישראלים של הגלובליזציה . בספרו מצביע אייל על הצד האפל של הגלובליזציה ועל השפעותיה . אייל (2018) בספרו מציג את השוליים של התופעה ולא תמונה מלאה של היבטי הגלובליזציה . זה כמובן המקור לביקורת על ספרו . אייל (2018) מציג את מורכבותה של הגלובליזציה והפתרונות שלו לבעיות שנוצרו מורכבים מאוד למימוש. תחושת חוסר השליטה בחיינו , השפעת כוחות זרים , מניעים כלכליים גרידא הם אלו אשר מלווים את הקורא לאורך קריאת הספר .**

**בחרתי ביצירה זו מתוך תחושת שותפות אישית לנאמר בספר זה . בקריאת ספר זה חשתי כי מדובר בקובץ פרסומי עיתון מגמתיים ולא מספיק מעמיקים . הרצון להעמיק ולבחון באופן ביקורתי את הנאמר על ידי המחבר הם אשר גרמו לי לבחור ביצירה זו .**

**לאחר הרצאתו של נדב אייל במב"ל , התחזקה דעתי כי הספר אינו אלא אוסף חוויות אישיות ושינון של מנטרות קודמות . כל אחד מאיתנו הוא שחקן גלובלי ועל כן קיים הצורך להבין לעומק את השפעותיה יתרונותיה וחסרונותיה של התופעה .המחבר מתאר תמונה מורכבת , ממעט בלתת דרכי ההתמודדות עימה , והתשובות הניתנות בסופו של דבר לאקוניות, מורכבות ומסובכות , לא פחות מן הבעיה .**

**בספר זה מוצגים זרמים , תהליכים וארגונים אשר משפיעים על כל פרט בחיינו . על כן מצאתי לנכון לעסוק ביצירה זו מתוך רצון להבין כיצד מנוהלות בחירותי האישיות בחיי היום יום .**

**לאחר קריאת הספר והשיחה עם המחבר נדב אייל (2018) התחזקה בפני המודעות כי הספר שמתיימר להניף דגל אזהרה ולטעון כנגד הגלובליזציה בפועל רוחש כבוד רב להישגיה.**

3 . כיצד מחבר היצירה ממשיג גלובליזציה?

א. מה תוכן ההמשגה – כיצד הוא מגדיר או מתאר את הגלובליזציה?

ב. האם ההמשגה נעשית במישרין או בעקיפין?

ג. מהי הגישה שמשמשת אותו בהמשגה, בין אם במפורש ובין אם במשתמע?

מה העדויות לכך?

ד. מה יחסו של מחבר היצירה לגלובליזציה?

1. אייל (2018) כותב בתחילת ספרו " אין לי יומרה לתאר תיאור מלא של הגלובליזציה " ( אייל 2018 ,עמוד 20 ) ועל כן בוחר בהגדרה קצרה וחסרה " גלובליזציה – התחזקות דרמטית של קשרי גומלין בינלאומיים " (אייל 2018 ,עמוד 33) בהמשך אותו עמוד בספרו ישתמש אייל (2018) בהגדרתו של דיויד הלד , חוקר ומרצה ב -

London school of economics " הרחבה, האצה והעמקה של קשרי הגומלין ויחסים חברתיים

בין מדינות, תרבויות ואינדיבידואליזם" ( אייל 2018 ,עמוד 33) .

הגדרה חסרה זו מאפשרת למחבר לתאר את התופעה במבט צר שמתאים לאג'נדה שלו.

לאחר שימוש בהגדרה זו המחבר מתאר את השפעות התופעה על חיי היום יום בעולמנו.

המחבר ממשיג את התופעה באופן ישיר אולם כתהליך שנבנה לאורך כל הספר . הגדרת

התופעה מוצגת באופנים שונים : תמיכה מסויגת בגלובליזציה ומן הצד השני הצגת צידה

האפל . מתוך תיאורים אלו , למדים אנו מהי תופעת הגלובליזציה.

1. הגישה המשמשת אותו להמשגת התופעה הינה הגישה הפלוראליסטית .

המחבר מתאר תמונת עולם מורכבת ומסובכת , פתרונותיו דלים וקשים להשגה . מקריאת

ספרו עולה הרהור לגבי מציאות חיינו.

הגישה הפלוראליסטית ברורה מאוד ובאה לידי ביטוי בכל היצירה: תמיכה בגלובליזציה

ודחייתה באותה פסקה, הצגת משבר ללא פתרון ברור , דרכי התמודדות מורכבות מאוד

ליישום , הצגת שולי הבעיה ולאו דווקא את עיקרה .

" גלובליזציה שיפרה דרמטית את מצבם הפיזי של בני האדם אך השפיעה בדרכים מגוונות

ובלתי שוות על קהילות אנושיות בונה בהתמדה את זרעי המרד נגדה " (אייל 2018,עמוד

15 )

"גלובליזציה כופה עלינו לטוב ולרע להיות חלק מאותו סיפור " (אייל 2018,עמוד 35 )

"השפעתה כל כך רחבה, שאנו נוטים לשכוח שגלובליזציה איננה תופעה "טבעית " , היא

לא "מצעד הקדמה " ,"הכפר הגלובלי" או רצף קלישאות אחר. היא יצירה פוליטית

כלכלית , לא מובנת מאליה ורחוקה מהדימויים הוורודים המסווים את סודותיה . "

( אייל 2018, עמוד 42 )

"מהגרים נהנים מקפיצה משמעותית ברמת חייהם וביכולת ההשתכרות , כפי שהמחשנו .

אך מה הם עושים להון הכלכלי של האוכלוסייה ?" (אייל 2018 , עמוד 207 )

ריבוי משפטים מורכבים המציגים את השלילי עם החיובי גם יחד . הספר מלא בשאלות שהתשובות אליהן מסובכות ולא בהירות . תחושת אכזבה והרהור בעתיד מלווה את כתיבתו . כל אלו מעידים כי הכותב הינו פלוראליסט.

1. נקודת המוצא של המחבר כי תרומת הגלובליזציה לאנושות בעולם המודרני הינה משמעותית והכרחית . מאידך המחבר מציג גישה שמרנית לתופעת הגלובליזציה , הוא מראה לנו בספרו את שוליה האפלים של הגלובליזציה, לא מתוך התנגדות אלא מתוך רצון לסמן לקוראים כי נדרש שינוי. גבולות פולטים , מדיניים ,חברתיים וכלכליים הם הכרח להמשך התפתחותנו .

המחבר מבין כי לא ניתן לחיות ללא גלובליזציה " אנחנו לא יכולים לבחור להישאר מחוץ לתהליך הזה. המדינה היחידה שבחרה בכך באורח כמעט מלא היא קוריאה הצפונית , והתוצאות אסוניות " (אייל 2018 , עמוד 35)

משפט הסיכום של סיפרו מעיד על יחסו וגישתו השמרנית לגלובליזציה ומצד שני ממחישה את גישתו הפלוראליסטית " ישראל יכולה לשגשג בעוצמה בלתי רגילה בתוך עולם של גלובליזציה , עליה רק להתרחק ממדורות של שחיתות , גזענות , שנאה ושליטה באחר . הברירה בידינו" ( אייל 2018 ,עמוד 353)

4. נתחו שתי ביקורות לפחות של היצירה:

א. האם הביקורות ליצירה אימצו גישה מחקרית שונה מהיצירה עצמה?

ב. האם מקור הביקורות נובע מגישה מחקרית שונה, או מאותה גישה אבל

נקודת מבט שונה? או שמא הביקורות, בסופו של דבר, מאמצות גישה דומה,

ומהדהדות את עיקרי הטיעונים ביצירה?

ביקורת ראשונה – שלי יחימוביץ , ידיעות אחרונות , מוסף 7 לילות , 8/6/2018.

שלי יחימוביץ מתוקף היותה עיתונאית ודמות פוליטית ידועה מגיעה אף היא לכתיבת ביקורת זו מתוך הגישה הפלוראליסטית . היא מאמצת גישה מחקרית זהה לכותב , תוך הזדהות מוחלטת עם כתיבתו ועם אמירותיו לגבי הגלובליזציה.

"נדב אייל מרתק" – זו כותרת אשר מעידה על ביקורת אשר תאמץ את דברי הכותב בהמשך דבריה .

"זה לא ספר של חסיד שוטה, אבל גם לא של אנרכיסט. לא מהפכה מבקש אייל , אלא תיקון עמוק".

" מצליח להנגיש ולהאניש תופעות כלכליות, תרבותיות, סביבתיות ומוסריות מורכבות"

מעבר להיכרות מוקדמת עם כותבת הביקורת משפטים אלו מעידים על גישתה הפלוראליסטית אותה היא מאמצת בביקורת זו.

אופן כתיבתה אינו מעיד על דברי ביקורת כי אם אימוץ הכתוב והעצמתו . ציטוטים מתוך הספר והצדקתם באופן משכנע , תמיכה נלהבת בדברי המחבר הם אלו אשר מעידים על גישתה . אין אני רואה ביקורת במסמך זה כי אם הסכמה ,קבלה והאדרה של המציאות המתוארת בספרו של אייל (2018).

**ביקורת שנייה – משה בן עטר , בלוג "עיתון הארץ ",מדור ספרים 18/6/2018.**

משה לא מאמץ גישה שונה , משה פלוראליסט אשר עיקר השיח שלו סובב על : ערכים , שוויון, מלחמה בשחיתות תרבות וחינוך . משה מאמין בחברה צודקת ושוויונית .

" האדם הוא יצור חברתי ואם אין לו תחושת אחריות כלפי החברה , לא יכולה להתקיים

חברה הוגנת "

משה רואה את האדם במרכז וכל הייתר אמור לשרת את האדם ולא להיפך .

אבל , ללא כל צל ספק , משה מסתכל מנקודת מבט שונה על תופעת הגלובליזציה ועל הנאמר בספרו של נדב אייל (2018) .

לטענתו, הספר הינו שטחי . הספר עוסק בתיאור המציאות ולא בהתמודדות עימה . הספר הוא אוסף של "חוויות" ולא פרדיגמה מחקרית .

בהתייחסו לפתרונות שאתם מציע אייל (2018) טוען משה שהספר אינו עוסק כלל בבעיה המשמעותית ביותר  "הוא אינו נוגע בנושא המהות של הגלובליזציה" – מוסר האדם.

"הטכנולוגיה דחפה להקמת תאגידים רב - לאומיים שהם אנטי-לאומיים מטבעם. אנו מכשירים אנשי מקצוע וחדלים לראות את ערכי האדם והחברה והמוסר החברתי כמטרה ראשית, וזה משליך על כל המערכת. ומה מציע הספר כדי לתקן עולם? עוד מאותו דבר"

מבחינת משה שינוי דפוסי התנהגות של האדם : אכפתיות , יושר ,הוגנות סובלנות ומוסר.

אלו הם הפתרונות לתחלואת הגלובליזציה.

**5**. אמצו גישה מחקרית אחרת והציעו שינויים ביצירה שבחרתם לנתח לפי הגישה

שלכם.

אני בוחר להסתכל על הספר בגישת public choice. אפרט במעט על מהות הגישה:

יש ארבעה סוגים שלל שחקנים במערכת הפוליטית המערבית, בהתאם לגישה זו:

1. הציבור
2. הפוליטיקאים
3. הבירוקרטים
4. קבוצות אינטרס

ההנחה שאינה ניתנת לערעור, שכל סוגי השחקנים הם רציונליים. כלומר, ממקסמים תועלת אישית. לפי גישה זו:

* פוליטיקאים רוצים להיבחר
* בירוקרט רוצה להתקדם בתפקידו , יותר כוח יותר סמכויות
* קבוצות אינטרס מעוניינות במיקסום האינטרס.
* הציבור – מתנהל ביום יום עם בורות רציונאלית . כלומר : לא מעמיק יידע בנושאים שלא נוגעים לו ישירות ועל כן נתון להשפעות מידיות על בחירותיו בחיים. המדינה מנוהלת על ידי קבוצות אינטרסים .

**הפרק הראשון** שהייתי משנה בספר הינו : " פתח הדבר" . על ידי שינוי פתח הדבר הייתי מוביל מחשבתית את הקורא למחוזות של גישה זו מתוך הסברים רציונליים המוכרים לכולנו.

פתח הדבר מספר על אופן בחירתו של דונלד טראמפ לנשיאות ארה"ב .

אייל (2018) לוקח את תחלואות הגלובליזציה ומאשים אותן בניצחונו של דונלד טראמפ בבחירות. אייל(2018) נוטע בקורא את השפעתה החזקה של הגלובליזציה לטוב ולרע.

גישת public choice תמחיש את עוצמתה של הגלובליזציה ,אבל תטען כי קיימים כוחות אשר מנווטים את כיוונה על פי האינטרסים שלהם.

הילרי קלינטון ודונלד טראמפ מעוניינים להיבחר לנשיאות ויעשו כל דבר על מנת להטות את קבוצות האינטרסים לכיוונם.

הבירוקרטים במדינה מבינים שאם הם רוצים לצבור יותר כוח עליהם לתמוך בנשיא שאינו מעורה ברזי הפוליטיקה, ובכך מרחב ההחלטה של הבירוקרטים יגדל .

מי הם קבוצות האינטרס ?

פנים מדינתי – "כוח לבן "מרוסק מתקופתו של אובמה.

כוחות כלכלים שתומכים באמריקה תחילה .

גופים שמרניים חזקים שנושלו מתקציבם על ידי הממשל הקודם.

חוץ מדינתי – רוסיה מתוך רצון להחליש את ארה"ב ולהפוך לדומיננטית יותר בעולם .

הציבור מוטה , מאמין לכל דבר אשר התקשורת תזין אותו .

"פתח דבר" זה , שמציג אירוע שמשפיע כמעט על כל מדינה בעולמנו. אירוע שכל אחד מאיתנו חווה אישית דרך מסך הטלוויזיה, היה גורם לקורא להסתכל על תופעת הגלובליזציה אחרת .

לפי גישת ה public choice הגלובליזציה היא הכלי שבעזרתו בעלי אינטרסים מנהלים מדינות , היא "הקטר" שמוביל את קבוצות האינטרס, והפוליטיקאים קונים "כרטיס לרכבת ".

ניתוח זה, על פי public choice, אינו נשמע מופרך לכל אזרח בארצות הברית .

**שינוי נוסף** שהייתי עושה , הייתי מגדיר בכל סוגיה מהו האינטרס הסמוי בכל אחד מהיבטי התופעה . הקורא יבין שהוא הולך בכיוון שמגדירים לו ובחירותיו אינן רלוונטיות לפוליטיקאים . להלן שתי דוגמאות :

הירי בעיתון הפקיסטני

נשיא פקיסטן רוצה להישאר בשלטון , הוא זקוק לתמיכת האיסלמיסטים . על כן הוא מאפשר פגיעה בכל מי שפוגע באינטרסים של האיסלמיסטים . האיסלמיסטים מעבר להיותם גוף דתי , פוליטי הם גם בעלי עוצמה כלכלית ומידה ותרד קרנם , רווחיהם יפגעו .

הבירוקרטים יודעים שאם הנשיא יוחלף אזי דינם זהה ועל כן שתיקתם .

הציבור במקרה הזה, "כעלה נידף ברוח ".

הגירה

המערב חווה מספר תהליכים אשר משפיעים כלכלית על קבוצות אינטרסים מסוימות .

ירידה חדה בילודה , ירידה בכוח העבודה , שכר עובדים גבוה וחוסר רצון לעבוד בעבודת כפיים בסיסיות .

קבוצות האינטרסים לוחצות על הפוליטיקאים לאפשר הגירה למדינתם, אם בחסות: פליטים או מבקשי מקלט. כמובן שאם אלו לא יתנו מענה אזי , יאפשרו הפוליטיקאים מהגרי עבודה.

הבירוקרטים מקבלים לידיהם כוח רב , הם "מחוזרים " על ידי בעלי האינטרס ועל ידי גופי ההגירה והמהגרים כאחד.

הצגתי מספר דוגמאות , לאירועים אשר אייל ( 2018) ייחס לגלובליזציה, אך אם ננתח אותם מנקודת מבט של הגישה ה public choice אזי , נבין את כוחה של הגלובליזציה קצת אחרת .

שימוש בגישה ה public choice מחליש את עוצמתה של הגלובליזציה ומייחס את ההובלה לקבוצות אינטרסים .

**ביבליוגרפיה**

1. אייל, נ (2018). *המרד נגד הגלובליזציה.* ראשון לציון: משכל.
2. יחמוביץ ,( 2018) "המרד נגד הגלובליזציה" אתר YNET

<https://www.ynet.co.il/articles/0,7340,L-5281039,00.html>

1. בן עטר, (2108) "החדש של נדב אייל " אתר "הארץ" בלוג ספרים .

<https://www.ynet.co.il/articles/0,7340,L-5281039,00.html>